ஷார்டு

தி ஷார்டு (The Shard, முன்னதாக ஷார்டு இலண்டன் பிரிட்ஜ், இலண்டன் பாலம் கோபுரம் அல்லது கண்ணாடிச் சில்லு) ஐக்கிய இராச்சியத்தின் இலண்டனில் உள்ள ஓர் வானளாவி ஆகும். தரைமட்டத்திற்கு மேலே 309.6 மீட்டர்கள் (1,016 அடி) உயரமுடைய இது சூலை 2012இல் கட்டி முடிக்கப்பட்டது. இதுவே ஐரோப்பாவிலுள்ள மிக உயரமான கட்டிடங்களில் முதல்நிலையில் உள்ளதாகும். ஐக்கிய இராச்சியத்தில் மிக உயரமான கட்டுமானமாக இரண்டாம்நிலையில் உள்ளது; முதலாவதாக 330-மீட்டர் (1,083 அடி) உயரமுடைய எம்லி மூர் ஒலிபரப்புக் கோபுரம் விளங்குகிறது. 1975ஆம் ஆண்டில் சௌத்வாக்கில் கட்டப்பட்டிருந்த 24 தளக் கட்டிடம்,சௌத்வாக் கோபுரத்தை இடித்து அங்கு இது கட்டப்பட்டுள்ளது. இதனை கட்டிடக் கலைஞர் ரென்சோ பியானோ திட்டமிட்டு வடிவமைத்துள்ளார். இந்தக் கட்டிடத்தில் 72 தளங்கள் வசிக்கத்தக்கன; 245 மீட்டர்கள் (804 அடி) உயரத்திலுள்ள 72வது தளத்தில் பார்வையாளர் அரங்கமும் திறந்தவெளி அவதானிப்பு மேல்தட்டும் உள்ளன. கீழிருந்து மேல்வரை ஓர் ஒழுங்கற்ற பிரமிடு வடிவத்தில் முழுமையும் கண்ணாடியால் போர்த்தப்பட்டு கட்டமைக்கப்பட்டுள்ளது. இதனாலேயே இக்கட்டிடம் சில்லு எனப்பொருள்பட ஷார்டு எனப் பெயரிடப்பட்டது. இந்தக் கட்டிடம் சூலை 5, 2012 அன்று திறக்கப்பட்டது. பொதுமக்களுக்கு பெப்ரவரி, 2013இல் திறந்துவிடத் திட்டமிடப்பட்டுள்ளது. மேற்கோள்களும் குறிப்புக்களும் வெளி இணைப்புகள் அதிகாரப்பூர்வ இணையதளம் டுவிட்டரில் ஷார்டு London Bridge Quarter website Overview of London Bridge Tower Project by Cliff L'Aimable Article describing the demolition and the tower's construction The London Bridge BID Company பரணிடப்பட்டது 2008-10-06 at the வந்தவழி இயந்திரம் The Shard Special பரணிடப்பட்டது 2012-10-02 at the வந்தவழி இயந்திரம் on Estates Gazette James Sellar, CEO of Sellar Property Group, discusses the Shard of Glass at New London Architecture, 2010 பரணிடப்பட்டது 2012-08-08 at the வந்தவழி இயந்திரம்(Video) General information, timeline and a gallery of pictures relating to the Shard Shardcam – live daylight webcam image Computer generated virtual panorama